《客游华亭访卫山斋》
元代·任士林

东浙青山少，西湖白发新。渐多江海伴，更卜水云邻。

杨柳初笼雨，蒹葭欲剩春。不愁成汗漫，天地有閒身。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。